UUS REHVIMÄRGISTUSE STANDARD13-07-2021 17:17
EL-i rehvimärgisel ja efektiivsusklassidel on uus kujundus ning neid on uue skaala alusel muudetud. Uus märgistus sisaldab samu kolme klass kui varem. Müra, märg haardumine ja kütusekulu. Küll aga kategooriad on siiski uuendatud, et see sobituks ka kodumasinate märgistusega. Kategooria D on eemaldatud ja skaala on vähendatud vahemikuni A – E. Lisaks on võetud kasutusele uus märgistamisviis müraklassile tähtedega A kuni C ja detsibellide tase jääb alles. Rehvimärgisele on lisatud teave rehvi toimivuse kohta lumistes ja jäistes ilmaoludes. Lumel kasutamiseks mõeldud (3PMSF) tähis rehvil on toodud välja lumerehvikooniga ja rehv, mis on läbinud rahvusvahelise jääl pidamise testi on märgistatud jäärehviikooniga. Uus silt sisaldab QR-koodi, mis annab rehvi kohta lisateavet ERPEL registrist (Euroopa tooteregister). Samuti laiendatakse märgise kasutamist veoautode ja busside rehvidel.
Miks tuli uus märgistus ?
Ohutum liiklemine:
Nüüdsest on rehvimärgistusel juures tähistused talvetingimusteks. Eraldada saab Lõuna-Euroopas ja Põhja-Euroopa jaoks mõeldud talverehve. See annab selgust eriti just lamellrehvide puhul kus kliendil on raske eristada ,et millisele turule see valmistatud on. Lõuna-Euroopa turule mõeldud talverehvile on märgiseks lumerehviikoon (3 jäämäätippu lumehelbega) ja Põhja-euroopa tulele mõeldud rehvidel on märgiseks jäärehviikoon (stalagmiidi kujutis)
Puhtam keskkond:Kütusesäästu reformitud kategooriate eesmärk on aidata kasutajal valida kütusesäästlikumaid rehve ja seeläbi liikluses vähendada heitgaaside koguseid meie loodusesse.
Märghaarduvus„Märghaarduvus” on rehvi võime haakuda teega märgades tingimustes. NB! Euroopa Liidu hinnang puudutab ainult üht märghaarduvuse aspekti milleks on rehvi pidurdusvõime märjal teel. Märghaarduvust hinnatakse skaalal A kuni E.
KütusesäästlikkusRehvide arvele läheb kuni 20% sõiduki tarbitavast kütusest? Kui valite kõrgema kütusesäästu hinnanguga rehvid, saate paagitäiega pikemalt sõita ja CO2 heitmeid vähendada. Kütusesäästlikkuse skaala ulatub A-klassist (suurim kütusesäästlikkus) kuni E-klassini (väikseim kütusesäästlikkus). See näitaja oleneb rehvi veeretakistusest. Kütusetarve suureneb iga klassi puhul ligikaudu 0,1 liitrit 100 km kohta. Lihtsamalt öeldes, kütusesäästlikmad rehvid vajavad rehvid veeremiseks vähem energiat. See tähendab väiksemat kütusekulu ja ka väiksemat keskkonnamõju!
MürahinnangEL-i rehvihinnang arvestab ka sõidu ajal tekkivat välist rehvimüra. Kui valite hea mürahinnanguga rehvi, vähendate sõidumõju ümbritsevale keskkonnale. Müratasemel on A-, B- ja C-klass. Rehvi veeremüra mõõdetakse detsibellides ning selle täpne väärtus on kirjas märgise allosas. Madala müratasemega rehvid tekitavad 67 kuni 71 dB heli. Kõrgeima müratasemega rehvid tekitavad 72 kuni 77 dB heli. Mõne detsibelline kasv muudab mürataset väga oluliselt. 3 dB võrra suurem väärtus tähendab lausa kaks korda valjemat välismüra.
LumerehviikoonLumerehviikoon näitab, et rehv on sobiv karmide lumeolude jaoks ja mõeldud eelkõige Lõuna-Euroopa talverehvide tähistamiseks. Kasutatakse 3PMSF tähistusega rehvidel ja kujutatakse kolmetipulist mäge koos lumehelbe kujutisga, see ikoon asub ka rehvi välisküljel.
JäärehviikoonJäärehviikoon näitab, et rehvi pidurdusteekond on jääkattega talveteedel lühem ja kasutusel vaid Põhjamaadele mõeldud pehmest segust rehvide puhul. Pildiks on stalagmiidi kujutis. Meile teada olevalt ei lisata märgistust rehvi välisküljele.
Korduma kippuvad küsimused
Kas ka protekteeritud rehvidel on tulevikus märgis?JAH. Määrus on kavas laiendada protekteeritud rehvidele 2023. aastal
Kas uuel märgisel on lõpptarbija jaoks lisateavet?Jah. Nüüd on võimalik eristada lamellrehve mis on meie kliimasse mõeldud ja neil jääoludes tõendatud haardevõime (tähistuseks jäärehviikoon)
Kas lume- ja jäärehviikooniga rehvidega tohib sõita ka suvel?See ei ole keelatud, kuid suvel on suverehvidel siiski teatud eelised, nagu näiteks parem juhitavus ja lühem pidurdusmaa nii kuival kui ka märjal teekattel. Samuti kuluvad pehmemast segust talverehvid suvel sooja ilmaga kiiremini kui suverehvid.
Miks ei ole naastrehvide etiketil jäärehviikooni ?Ei. Naastrehvid ei kuulu ELi märgise määruse kohaldamisalasse
Kas talvel võib sõita M+S tähistusega rehvidega ?
Ei talvel võib kasutada vaid 3PMSF tüübikinnituse nõuetele vastavaid talverehve (lumerehviikoon). Meie kliimas on soovitav kasutada talvistes oludes lamellrehve mis omavad lisaks 3PMSF tüübikinnitusele ka jäärehviikooni